అనురాధ (నటి)
రజనీకాంత్‌, శ్రీప్రియ నటించిన కోకిలమ్మ చెప్పిందిలో తొలిసారిగా ఈమె వెండితెరపై కనిపించింది. ఈవిడకు అప్పుడు పదేళ్ల వయసు. ఆ సినిమా షూటింగ్‌కి అమ్మతోపాటు ఈవిడా వెళ్ళేది. ఆ సినిమాలో పిల్లలకు డ్యాన్స్‌ నేర్పించే సన్నివేశం ఒకటి ఉంది.. పిల్లలకు డ్యాన్స్‌ నేర్పిస్తున్న సన్నివేశం తీస్తున్నారు. ఈమె నృత్యం బాగా చేస్తుందని తెలిసి మిగతా పిల్లలతోపాటు ఈమెకూ మేకప్‌ వేయించి, ఆ సన్నివేశంలో నటింపజేశారు. ఆ తర్వాత మూడేళ్ల పాటు ఏ సినిమాలో నటించలేదు. ఒక రోజు స్కూలు లేకపోవడంతో ఊర్వశి శారద నటిస్తున్న సినిమా షూటింగ్‌కి వెళ్ళింది. అప్పట్లో వీళ్ళ అమ్మ, శారదగారికి హెయిర్‌డ్రస్సర్‌గా వ్యవహరించేది.
ఈవిడ సెట్‌లో నిల్చుని షూటింగ్‌ చూస్తున్నది. అక్కడే ఉన్న మలయాళం డైరెక్టర్‌ ఒకాయన ఈవిడను చూసి ‘చాలా అందంగా ఉంది. నా సినిమాకి ఇటువంటి అమ్మాయే కావాలి’ అని ఈమె కోసం వాకబు చేశారు. ఆయనే జాతీయ అవార్డు గ్రహీత కేజీ జార్జ్‌. అమ్మానాన్నలు అంగీకరించడంతో హీరోయిన్‌ అయిపోయింది. అప్పుడు ఈవిడకు 13 ఏళ్లు. మలయాళంలో జార్జ్‌ తీసిన ‘ఇని అవళ్‌ఉరంగట్టె’ ఈమె తొలి సినిమా. హీరోయిన్‌ ఓరియెంటెడ్‌ సబ్జెక్ట్‌ అది. నటన గురించి ఏమీ తెలియకుండానే అలా హీరోయిన్‌ అయిపోయింది. ఆ సినిమాలో ఏం చేయాలో, ఎలా చేయాలో జార్జే చూసుకున్నారు. ఈవిడ మొదటి సినిమా కథ కూడా ఈవిడకు తెలియదు. ఈ సినిమాలో నటించడానికి ముందు ‘ఈ అమ్మాయి ఓకే... హీరోయిన్‌ ఈమే’ అని చెప్పారంతే. అప్పట్లో తమిళం, మలయాళంలో సులక్షణ అనే మరో నటి ఉండడంతో, కేజీ జార్జ్‌ ఈమె పేరుని అనురాధగా మార్చారు. ఆ తరువాత తెలుగు, తమిళ సినిమాల్లో హీరోయిన్‌గా అవకాశాలు వచ్చాయి. 30కి పైగా సినిమాల్లో హీరోయిన్‌గా చేసింది. తెలుగులో చంద్రమోహన్తో పంచకల్యాణి, రంగనాథ్తో 'ఊరు నిద్ర లేచింది... ఇంకా కొన్ని సినిమాలు చేసింది. కానీ ‘ఊరు నిద్ర లేచింది’ విడుదల కాలేదు. అందులో ఈవిడది జట్కా బండి నడిపే అమ్మాయి పాత్ర . పేరు ‘పంచకల్యాణి. ఆ పాత్రకు మంచి పేరు వచ్చింది.
తనుజ
తనుజ తన చిత్రరంగ జీవితాన్ని పెద్దక్క నూతన్‌తో కలిసి "హమారి బేటీ" (1950) ' తో ప్రారంభించింది. తర్వాత "ఛాబిలి" (1960) సినిమాలో నటజీవితం ప్రారంభించింది, ఈ చిత్రానికి ఆమె తల్లి దర్శకత్వం వహించారు, నూతన్ ఈ సినిమాలో ప్రధాన పాత్ర పోషించింది. "హమారీ యాద్ ఆయేగీ" (1961) హీరోయిన్‌గా ఆమె నిజమైన పరివర్తన మొదలైంది, దీనికి కైదార్ శర్మ దర్శకత్వం వహించారు. 
షహీద్ లతిఫ్ దర్శకత్వం వహించిన "బహరెన్ ఫిర్ బి ఆయేంగి" (1966) చిత్రంలో ఆమె చక్కటి నటన ప్రదర్శించింది. ఇది గురుదత్ టీమ్ చివరి చిత్రం కావడం కాకతాళీయమే కావచ్చు, ప్రత్యేకించి ఈమె "వో హన్‌స్కే మిలె హమ్‌సే" పాటలో కనిపించింది, ఇది గురు దత్ బతికి ఉండగానే చిత్రీకరించిన పాటగా చెప్పుకుంటున్నారు, గురుదత్ ఆమె నటనను మెరుగుపర్చుకోవడంలో విశేషంగా సహాయమందించారు. సహజంగానే అద్భుతమైన నటన ప్రదర్శించే తనుజ ఈ సినిమాలో అద్భుత పనితీరును ప్రదర్శించింది. ఈమె నటన మొత్తం సినిమాకే తలమానికంగా నిలిచింది. ఆమె కెరీర్ కూడా దీంతో తారాస్థాయికి చేరుకుంది, త్వరలోనే ఆమె ముఖ్య పాత్రలకు తరలి వెళ్లింది బహ్రెన్ ఫిర్ భీ ఆయేంగీ సమీక్ష] Upperstall.com.. ఆమె తదుపరి పెద్ద చిత్రం జితేంద్రతో కలిసి నటించిన "జీనె కి రాత్" (1969), అద్భుత విజయం సాధించింది, అదే సంవత్సరం "పైసా యా ప్యార్" సినిమా కోసం ఉత్తమ సహాయ నటికిగాను ఫిల్మ్‌ఫేర్ అవార్డ్‌ను తనుజ గెల్చుకుంది. "హాతీ మేరే సాథి" (1971) విజయం తర్వాత, ఈమె "మేరే జీవన్ సాథీ", "దో ఛోర్" మరియు "ఏక్ బార్ ముష్కరా దో" (1972) సినిమాలలో నటించింది. ఈమె "పవిత్ర పాపి", "భూత్ బంగ్లా", "అనుభవ్", వంటి ఇతర చిత్రాలలో కూడా నటించింది.